**NOTE EXPLICATIVE PRIVIND ORDINEA DE ZI A ADUNĂRII GENERALE EXTRAORDINARE A ACȚIONARILOR („AGEA”) SOCIETĂȚII ONE UNITED PROPERTIES S.A.**

**Punctul 3:**

*Modificarea Actului Constitutiv, prin modificarea articolelor 1.2 și 1.5 din Actul Constitutiv, care vor avea următorul conținut:*

*„1.2. Societatea este o persoană juridică română de tip deschis, înființată și funcționând ca societate pe acțiuni în conformitate cu legile în vigoare din România și cu acest Act Constitutiv.”*

*„1.5 Societatea este înregistrată și funcționează pe o perioadă nedeterminată.”*

**Explicații:**

În acord cu noile modificări aduse prin Legea 265/2022 privind registrul comerțului si pentru modificarea și completarea altor acte normative cu incidență asupra înregistrării în registrul comerțului, care a intrat în vigoare la data de 26 noiembrie 2022, sunt necesare anumite ajustări ale actului constitutiv al Societății, pentru a include cerințele impuse de această lege raportat la informațiile pe care trebuie să le includă actul constitutiv (respectiv, a menționării exprese a tipului de societate – *i.e.*, de tip deschis).

Suplimentar, în acord cu noua optică comunicată de ONRC, precum și în conformitate cu dispozițiile art. 1885 din Codul Civil, durata societății trebuie să figureze cu limbajul „nedeterminată”, în cazul în care durata nu este stabilită pe durată determinată. Pentru claritate, punctul aprobă modificarea limbajului „nelimitată” în „nedeterminată”.